THE INSIDER: Igor Gorgan, fost șef al Statului Major al Armatei Moldovei, ar fi fost informator al rușilor. "Trebuie să închidem rapid granița cu România! De acolo vine o mulțime de marfă către Ucraina"
The Insider a avut acces la corespondența pe Telegram a fostului șef al Statului Major General al Republicii Moldova, Igor Gorgan, cu curatorul său din GRU, colonelul Alexei Makarov. Gorgan relata în mod regulat despre situația politică internă din Moldova, dar și despre livrările de armamente, combustibil câtre Ucraina din Moldova și România.